open-index/open-wikipedia-markdown huggingface dataset:
Ջոն Ֆայն (քաղաքական գործիչ)

**Ջոն Ֆայն**, (օգոստոսի 26 1794թ – հունվարի 4 1867թ) դատավոր և քաղաքական գործիչ  Նյու Յորքում։  Որպես Նյու Յորք նահանգի սենատոր՝  Ջոն Ֆայնը  1848 թվականին  աջակցեց Նյու Յորքում ամուսնացած կանանց սեփականության մասին օրենքի ընդունմանը։ Բացի Նյու Յորքի նահանգի Սենատում գտնվելու երկու ժամկետներից, Ջոն Ֆայնը, 1839-1841 թվականներին ծառայեց Կոնգրեսում՝ որպես  Նյու Յորք նահանգից ԱՄՆ ներկայացուցիչ։

## Կենսագրություն
Ջոն Ֆայնը ծնվել է Նյու Յորքում և մասնավոր կրթություն է ստացել։  1809 թվականին ավարտել է Նյու Յորքի Կոլումբիայի քոլեջը։ Ջոն Ֆայնը սովորել է Լիթչֆիլդի(Կոնեկտիկուտ) իրավաբանական դպրոցում իրավագիտություն մասնագիտությամբ։ 1815 թվականին Ջոն Ֆայնը ընդունվել է փաստաբանների միություն  և սկսել է պրակտիկան Նյու Յորքի  Սենթ Լոուրենս շրջանի Օգդենսբուրգ քաղաքում։  1821-1833 թվականներին Ջոն Ֆայնը եղել է Սենթ Լոուրենս շրջանի գանձապահը։

Ջոն Ֆայնը 1824 թվականից մինչև  1839 թվականի մարտ ամիսը, զբաղեցրել է Սենթ Լոուրենս շրջանի ընդհանուր իրավասության դատարանի դատավորի պաշտոնը։

### Կոնգրես
Ջոն Ֆայնը  քսանվեցերորդ համագումարում  ընտրվել է որպես դեմոկրատական կուսակցության անդամ (1839 թվականի մարտի 4 – 1841 թվականի մարտի 3)։  1843 թվականի փետրվարի 16-ից նա կրկին զբաղեցնում էր ընդհանուր իրավասության դատարանի դատավորի պաշտոնը, մինչև այդ 1847 թվականին դատարանը լուծարվեց։  1847 և 1849 թվականներին նա նահանգի գերագույն դատարանի դատավորի անհաջող թեկնածու էր։ 

### Պետական Սենատ
Պարտվելով դատավորի ընտրություններում՝ Ֆայնը առաջադրվեց Նյու Յորք նահանգի Սենատում և հաղթեց։ Ջոն Ֆայնը ծառայեց երկու ժամկետ՝  ներկայացնելով 15-րդ շրջանը, որն ընդգրկում էր Հյուսիսային Սենթ Լոուրենս և Ֆրանկլին շրջանները։

Նահանգի Սենատում Ֆայնի ամենանշանակալի օրենսդրական ակտը ամուսնացած կանանց սեփականության մասին օրենքի ընդունումն էր։  Այս օրենքն առաջին անգամ ներկայացվել է 1836 թվականին դատավոր Թոմաս Հերթելի կողմից։  Նյու Յորքի նորաստեղծ կանանց իրավունքների շարժման անդամները լոբբինգ էին անում օրինագծի համար, մասնավորապես՝ Էրնեստինա Ռոուզը և Պաուլինա Ռայթ Դևիսը, բայց օրենսդիր մարմինը արգելափակեց այն հաջորդ տասներկու տարիների ընթացքում։ 1847 թ. - ին Ֆայնը հրատարակեց բրոշյուր, որը կոչ էր անում կանանց իրավունք տալ ամուսնությունից հետո պահպանել իրենց ունեցվածքը, և օրինագիծը կրկին մտցրեց օրենսդիր մարմին։ 1848 թվականին Ջոն Ֆայնը իր  հրապարակած  գրքով կոչ էր անում կանանց ամուսնությունից հետո պահպանել իրենց ունեցվածքը։ Այն ընդունվեց Սենատի կողմից 28 կողմ, 1 դեմ ձայներով, նույնքան առավելությամբ և ուժի մեջ մտավ 1848 թվականի ապրիլի 7-ին։

1849 թվականին Ֆայնը վերընտրվեց նոր ժամկետով։ Ավելի ուշ Ջոն Ֆայնը վերսկսեց իրավաբանական պրակտիկան։ Նա մահացավ Օգդենսբուրգում 1867 թվականի հունվարի 4-ին։ Ջոն Ֆայնը  թաղվել է Օգդենսբուրգի գերեզմանատանը։ Օգդենսբուրգի պատմական հուշարձանի վրա նշված  է Ջոն Ֆայնի մասին։

## Ծանոթագրություններ
Ընկճվածություն

**Ընկճվածությունը**   տհաճ հոգեկան վիճակ է, որը բնութագրվում  է գրգռվածությամբ և գիտակցված մտածողությունից շեղվածությամբ։ Դա կարող է հանգեցնել այնպիսի զգացմունքների, ինչպիսիք են հիասթափությունը և զայրույթը։ Հեշտությամբ նյարդայնանալու հատկությունը կոչվում է դյուրագրգռություն։

## Հոգեբանություն
Գոյություն ունեն տարբեր պատճառներ, թե ինչու են անհատին  նյարդայնացնում որոշակի գրգռիչները։ Ընկճվածության չափումը խիստ սուբյեկտիվ է։ Որպես ստուգման  փորձ՝ նյարդայնության վերաբերյալ հոգեբանական ուսումնասիրությունները հաճախ հիմնվում են սանդղակի վրա իրենց սուբյեկտների կողմից նյարդայնության մակարդակների ցուցանիշների հիման  վրա։ Ցանկացած գրգիռ կարող է անհանգստություն առաջացնել, օրինակ՝ ինչ-որ մեկի կողմից թեթև  խփվելը կամ երգը շատ անգամներ  լսելը։ Շատ գրգռիչներ, որոնց նկատմամբ սկզբում չեզոք է, կամ նույնիսկ հաճելի է, կարող են վերածվել անհանգստության՝ կրկնվող շարունակական ազդեցության պատճառով։ Լրատվամիջոցներում հաճախ կարելի է հանդիպել նյարդայնացնող գործոնների, ներառյալ հանրաճանաչ երաժշտությունը, մեմերը, գովազդները և գովազդային ազդակները  , որոնք իրենց բնույթով անընդհատ կրկնվում են շաբաթների կամ ամիսների ընթացքում։

*Կոնֆլիկտների կառավարման միջազգային ամսագրում*  հրապարակված   ուսումնասիրությունը ցույց է տվել, որ մարդու արձագանքը նյարդայնացմանը, համենայն դեպս, երբ ընկալվող պատճառը մեկ այլ մարդ է, աճում է ավելի ծայրահեղ մակարդակների, քանի որ դրանք չլուծված են։ Պարզեց նաև այն, որ ավելի հավանական է, որ մարդը մեղադրի այն կողմին, ով առաջացնում էր անհանգստություն ուսումնասիրության մեջ, այլ ոչ թե սեփական անձին, քանի որ անհանգստությունը  սրվում  էր։

Հոգեբանական պատերազմը կարող է ներառել անհանգստության պատճառներ՝ թիրախի դիմադրությունը շեղելու և մաշելու համար։ Օրինակ՝ 1993 թվականին Միացյալ Նահանգների Հետաքննությունների դաշնային բյուրոն  բարձրախոսներով նվագարկեց «հատուկ ընտրված երաժշտություն՝ իր գրգռիչ ունակության համար» ***Տեխասի*** Վակոյի մասնաճյուղի Դավիդյան եկեղեցու մոտ ՝ փորձելով  ստիպել   Դեյվիդ Քորեշին և   նրա հետևորդներին  հանձնվել։

## Անգլիական օրենք
«Անհանգստություն, ընկճվածություն» իմաստով «նյարդայնություն» գոյականը հանդիպում է անգլերեն  «Անհանգստության ժյուրի»-ում, որը նշանակվել է 1754 թվականի ակտով՝ մայրուղիներում խոչընդոտների մասին զեկուցելու համար։

## Ծանոթագրություններ

* 
* Distraction
* Frustration
* Pet peeve
* Social alienation

## Արտաքին հղումներ
Պոլիմենորեա

**Պոլիմենորեա**,  դաշտանային ցիկլի խանգարում է, որի ընթացքում դաշտանային ցիկլի տևողությունը 21 օրից պակաս է, և, հետևաբար, դաշտանային ցիկլը տեղի է ունենում սովորականից ավելի հաճախ։ Ցիկլերը կանոնավոր են, իսկ դաշտանային ցիկլը նորմալ է այս վիճակում։ Սովորաբար, դաշտանային ցիկլը տևում է 25-ից 30 օր, իսկ միջին տևողությունը՝ 28 օր։

Պոլիմենորեան սովորաբար առաջանում է օվուլյացիայի բացակայության, անբավարար կամ կարճ  փուլի և/կամ կարճ ֆոլիկուլյար փուլի պատճառով։  Պոլիմենորեան տարածված է սեռական հասունության շրջանում և դեռահասության շրջանում՝ հիպոթալամո-հիպոֆիզ-գոնադալ համակարգի անհասության պատճառով։  Ավելի կարճ դաշտանային ցիկլերը տարածված են նաև վաղ պերիմենոպաուզայում, որի ընթացքում դաշտանային ցիկլերի տևողությունը կարող է կրճատվել 3-7 օրով՝ ավելի կարճ ֆոլիկուլյար փուլի պատճառով։ 

Որոշ էնդոկրին հիվանդություններ, ինչպիսիք են հիպերպրոլակտինեմիան, հիպոթիրեոզը, հիպերթիրեոզը, Կուշինգի համախտանիշը և ակրոմեգալիան, կարող են առաջացնել պոլիմենորեա։ Չնայած պոլիմենորեան դասական ախտանիշ չէ, այն կարող է առաջանալ արգանդի միոմայի արդյունքում։ 

Պոլիմենորեան, արյան կորստի պատճառով, կարող է հանգեցնել սակավարյունության և երկաթի պակասի։ Բացի այդ պոլիմենորեան կարող է մեծացնել էնդոմետրիումի քաղցկեղի զարգացման ռիսկը։

Պոլիմենորեան սովորաբար անցողիկ է և ինքնասահմանափակ, ուստի բուժում չի պահանջում։ Եթե այն պահպանվում է, կամ եթե հաճախակի ժամանակաշրջանների պատճառով արյան զգալի կորուստ է տեղի ունենում, ցուցված է բուժում։ Բուժման հիմնական մեթոդներն են պրոգեստոգենների ընդունում կամ համակցված բերանացի ընդունման հակաբեղմնավորիչներ։

Պոլիմենորեան երբեմն շփոթում են մետրորագիայի հետ (դաշտանային արյունահոսություն դաշտանային ցիկլերի արանքում)։ Պոլիմենորեան պետք է տարբերել նաև օլիգոմենորեայից, որի ընթացքում դաշտանային ցիկլի տևողությունը գերազանցում է 35 կամ 37 օրը։ Գոյություն ունի նաև պոլիմենորագիա, որը պոլիմենորեայի և մենորագիայի համադրությունն է (առատ դաշտանային արյունահոսություն)։

## Ծանոթագրություններ

Կատեգորիա:Բժշկություն
Կատեգորիա:Գինեկոլոգիա
Կատեգորիա:Հիվանդություններ
Շեյլա Հենքոք

**Շեյլա Քեմերոն Հենքոք** ( ; ծնվ. 1933 թվականի փետրվարի 22, Բլեքգանգ, Ուայթ կղզի, Մեծ Բրիտանիա ) - բրիտանացի դերասանուհի և գրող, անգլիացի դերասան Ջոն Թոուի այրին, Բրիտանական կայսրության շքանշանի կոմանդորուհի։

## Կյանքի վաղ տարիներ
Շեյլա Հենքոքը ծնվել է Ուայթ կղզում, Բլեքգանգ քաղաքում, Էվի Լուիզայի (ծնվ. Վուդվորդ) և Էնրիկո Քեմերոն Հենքոքի ընտանիքում։ Շեյլայի քույրը՝ Բիլլին, որը նրանից յոթ տարով մեծ է, ժամանակին էստրադային շոուի արտիստուհի էր։ Երկրորդ համաշխարհային պատերազմի ժամանակ Հենքոքների ընտանիքը տարհանվել է, որից հետո Շեյլան ընդունվել է դրամատիկական արվեստի թագավորական ակադեմիա։ Ըստ դավանանքի նա քվակեր է։

## Անձնական կյանք
1954-1971 թվականներինՇեյլան ամուսնացած է եղել դերասան Ալեք Ռոսի հետ։ 1964 թվականին ծնվել է նրանց դուստրը՝ Մելանին։ 1973 թվականին Հենքոքն ամուսնացել է դերասան Ջոն Թոուի հետ։ Նրանց ամուսնությունը տևեց մինչև Թոուի մահը՝ 2002 թ.։ 1974 թվականին ծնվել է նրանց դուստրը՝ Ջոաննան։

## Կարիերա
Ակադեմիան ավարտելուց հետո Շեյլան աշխատել է տարբեր թատերախմբերում։ 1958 թվականին նա նշել է իր նորամուտը Ուեսթ Էնդում՝ փոխարինելով Ջոան Սիմսին «Գարնան շունչը» պիեսի բեմադրությունում։ Հետագայում նա խաղացել է Ջոան Լիթլվուդի թատերախմբում, որտեղ նրա առավել հիշարժան աշխատանքը 1959 թվականին բեմադրված «Ինձ առաջարկություն արա» ներկայացման մեջ դերակատարումն է։

1965 թվականին Շեյլա Հենքոքն իր դեբյուտը կատարեց Բրոդվեյում՝ հանդես գալով Ջո Օրթոնի «Զվարճացնելով պարոն Սլունին» պիեսի բեմադրությունում։ 1978 թվականին նա մարմնավորել է տիկին Հանիգանին բրոդվեյյան «Էննի» մյուզիքլում։

2006 թվականին Հենքոքը մարմնավորել է ֆրեյլինն Շնայդերին «Կաբարե» մյուզիքլում, որը բեմադրվել է *Lyric Theatre-ում*։ Այդ դերակատարման համար Շեյլա Հենքոքը Լոուրենս Օլիվյեի անվան մրցանակի է արժանացել՝ մյուզիքլում երկրորդ պլանի լավագույն դերասանուհի անվանակարգում։ 2009-ին *Լոնդոնի Պալադիում* թատրոնում նա խաղացել է մայրիկի դերը «Գործիր, քույրիկ» մյուզիքլում։։

## Ընտրված ֆիլմագրություն

## Թատրոն
; *Royal Shakespeare Company-* ի կազմում
:

* Ձմեռային հեքիաթ
* Տիտոս Անդրոնիկոս
* *Նուրբ հավասարակշռություն*

; Թագավորական ազգային թատրոնի () թատերախմբի կազմում 
:

* Բալի այգին
* Մալֆիի դքսուհին
* Ամառային գիշերվա երազը (ռեժիսոր)
* Քննադատը

## Մրցանակներ և առաջադրումներ

## Մատենագրություն
* 2004 - *The Two of Us* - իր ամուսնու՝ Ջոն Թոուի հետ կյանքի հուշերը։
* 2008 - *Just Me* - կենսագրական գիրք ամուսնու մահից հետո կյանքի մասին։

## Ծանոթագրություններ

## Արտաքին հղումներ
*
*
*Sheila Hancock on *Who Do You Think You Are? (British TV series)|*
*sheilahancock.net  (website registered in Hungary)

Կատեգորիա:1933 ծնունդներ
Կատեգորիա:20-րդ դարի դերասանուհիներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Բրիտանացի կին գրողներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:Լոուրենս Օլիվիեի մրցանակի դափնեկիրներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կատեգորիա:Փետրվարի 22 ծնունդներ
Կատեգորիա:Անգլիացի հեռուստատեսային դերասանուհիներ
Կատեգորիա:Անգլիացի կինոդերասանուհիներ
Կատեգորիա:21-րդ դարի անգլիացի դերասանուհիներ
Կատեգորիա:Բրիտանացի դերասանուհիներ
Կատեգորիա:«Թոնի» մրցանակի դափնեկիրներ
Եվգենի Վասիլև

**Եվգենի Եվգրաֆովիչ Վասիլև** (, ), խորհրդային նկարիչ դեկորատիվ և կիրառական արվեստի ոլորտում։ ԽՍՀՄ Նկարիչների միության անդամ (1963),  ՌԽՖՍՀ վաստակավոր նկարիչ (1977)։

## Կենսագրություն
Ծնվել է 1926 թվականի մայիսի 12-ին Ուրալի մարզի Սվերդլովսկի շրջանի Կասլինսկի շրջանի Վոզդվիժենկա գյուղում (այժմ՝ Չելյաբինսկի շրջանի կազմում)։ 

1943 թվականից Հայրենական մեծ պատերազմի ժամանակ՝ տասնյոթ տարեկան հասակում, Եվգենի Վասիլևը սկսել է իր աշխատանքային գործունեությունը որպես նկարիչ-ձևավորող և միաժամանակ, առանց հիմնական աշխատանքից կտրվելու, Չելյաբինսկի մարզի Վերին-Ուֆալեյսկի մետալուրգիական գործարանի գեղարվեստական արվեստանոցում անցել է գեղարվեստական վարպետության ուսուցում։ 

1946-1948 թվականներին աշխատել է ԽՍՀՄ Մինիստրների խորհրդի Աշխատանքային ռեզերվների գլխավոր տնօրինության Չելյաբինսկի Աշխատանքային ռեզերվների վարչությունում որպես ձևավորող նկարիչ, զբաղվել Է Չելյաբինսկի մի շարք արհեստագործական ուսումնարանների ձևավորմամբ։  1948-1950 թվականներին աշխատել է որպես դիզայներ Սվերդլովսկի գործարաններում՝ Մ. Կալինինի անվան մեքենաշինական գործարանում, Ուրալմաշզավոդում և Ուրալտրանսմաշում։ 

1950-1959 թվականներին Եվգենի Վասիլևը եղել է  Սվերդլովսկի «Ռուսական գոհարներ» գործարանի նկարիչ, այնուետև 1959-1999 թվականներին՝ քառասուն տարի, եղել է գլխավոր նկարիչ։  Եվգենի  Վասիլևը ստեղծել է դեկորատիվ-կիրառական արվեստի տարբեր իրերի շուրջ հինգ հազար էսքիզ։ 

1953 թվականից Եվգենի  Վասիլևը եղել է տարածաշրջանային, հանրապետական, համամիութենական և արտասահմանյան արվեստի ցուցահանդեսների մշտական մասնակից։ 1958 թվականին Բրյուսելի համաշխարհային ցուցահանդեսում իր գեղարվեստական աշխատանքների համար պարգևատրվել է ցուցահանդեսի հուշանշանով։  1967 և 1970 թվականներին եղել է «Սովետական Ռուսաստան» III և IV հանրապետական ցուցահանդեսների մասնակից, պարգևատրվել է ցուցահանդեսի հուշամեդալներով։ 1967 թվականին եղել է Ժողովրդական տնտեսության նվաճումների համամիութենական ցուցահանդեսի մասնակից (ԽՍՀՄ ՎԴՆԽ), իր աշխատանքների համար արժանացել է ՎԴՆԽ ոսկե մեդալի։ 

Եվգենի Վասիլևի գեղարվեստական ստեղծագործությունները գտնվում են Ռուսաստանի Դաշնության ավելի քան քսան թանգարաններում և պատկերասրահներում, որոնց թվում է նաև Տրետյակովյան պատկերասրահը։ 

1961-1966 թվականներին ուսանել է Ուրալի պետական համալսարանի արվեստաբանության ֆակուլտետի հեռակա բաժնում։ 1963 թվականին Եվգենի Վասիլևը դարձել էԽՍՀՄ Նկարիչների միության անդամ։ 

1977 թվականի մարտի 10-ին ՌԽՖՍՀ Գերագույն Խորհրդի Նախագահության հրամանագրով «կերպարվեստի բնագավառում ունեցած վաստակի համար» Եվգենի Վասիլևին շնորհվել է  ՌԽՖՍՀ վաստակավոր նկարչի պատվավոր կոչում։ 

Եվգենի Վասիլևը մահացել է 2003 թվականի հոկտեմբերի 21-ին Եկատերինբուրգում, թաղված է Նիժնիե Իսետսկի գերեզմանատանը։

## Պարգևներ
* ՎԴՆԽ ոսկե մեդալ (1967)

### Կոչումներ
* ՌԽՖՍՀ վաստակավոր նկարիչ (1973)

## Ծանոթագրություններ

## Գրականություն
*  Челябинская область: энциклопедия / гл. ред. К. Н. Бочкарёв. — Челябинск: Каменный пояс, 2008. — Т. 1. — А—Г. — 1040 с. — ISBN 978-5-88771-069-3
* *Русские художники XVIII—XX веков* / Соловьев В. Д. — : Эксперт-клуб, 2005. — (АО Моск. учеб. и Картолитография). — 429 с. — ISBN 5-98881-001-2

 
Կատեգորիա:Խորհրդային նկարիչներ
Կատեգորիա:ԽՍՀՄ նկարիչների միության անդամներ
Յոնի Կաուկո

**Յոնի Կաուկո** (,), ֆինն ֆուտբոլիստ, հնդկական «Մոհուն Բագան» ակումբի կիսապաշտպան։ Հանդես է եկել Ֆինլանդիայի հավաքականում։

## Ակումբային կարիերա
Կաուկոն ՏՊՍ և «Ինտեր Տուրկու» ակումբների սան է։ 2008 թվականի հունիսի 26-ին վերջինիս կազմում «Մարիեզամնի» դեմ խաղում նորամուտն է նշել Ֆինլանդիայի ֆուտբոլի առաջնությունում։ 2009 թվականի ապրիլի 23-ին «Մյուպա-47-ի» դեմ խաղում Յոնին խփել է իր առաջին գոլը «Ինտեր Տուրկուի» կազմում։ Նույն թվականին օգնել է ակումբին նվաճել Ֆինլանդիայի գավաթը։ 2013 թվականին Կաուկոն տեղափոխվել է «Լահտի»։ Ապրիլի 21-ին «Ռոպսի» դեմ խաղում նորամուտն է նշել նոր թիմի կազմում։ Նույն թվականին Յոնին դարձել է Ֆինլանդիայի լիգայի գավաթակիր։ 

Նույն թվականի ամռանը տեղափոխվել է գերմանական «Ֆրանկֆուրտ»։ Հուլիսի 21-ին «Կարլսռուեի» դեմ խաղում նորամուտն է նշել երկրորդ Բունդեսլիգայում։ Սեպտեմբերի 28-ին «Սանկտ Պաուլիի» դեմ խաղում խփել է առաջին գոլը «Ֆրանկֆուրտի» կազմում։

2015 թվականի ամռանը տեղափոխվել է «էներգի»։ Հուլիսի 26-ին «Գալեշերի» դեմ խաղում նորամուտն է նշել Գերմանիայի երրորդ լիգայում։ «Հոլշտայնի» դեմ խաղում առաջին գոլն է խփել «Էներգիի» կազմում։ 2016 թվականի ամռանը Կաուոկը տեղափոխվել է դանիական «Ռանդերս»։ Հուլիսի 18-ին «Միդտյուլանի» դեմ խաղում նորամուտն է նշել Դանիայի Սուպերլիգայում։ Հուլիսի 31-ին «Օրհուսի» դեմ խաղում խփել է առաջին գոլը «Ռանդերսի» կազմում։ 

2018 թվականի ամռանը պայմանագիր է կնքել «Էսբյերգ» ակումբի հետ։ Հուլիսի 15-ին «Նորշելանի» դեմ խաղում նորամուտն է նշել նոր թիմում։ Օգոստոսի 4-ին «Ռանդերսի» դեմ խաղում խփել է իր առաջին գոլը «Էսբյերգի» կազմում։

## Միջազգային կարիերա
2012 թվականի հունվարի 22-ին Տրինիդադ և Տոբագոյի հավաքականի դեմ ընկերական խաղում նորամուտն է նշել Ֆինլանդիայի հավաքականի կազմում։

## Ծանոթագրություններ

## Արտաքին հղումներ
* 

 
Կատեգորիա:Էսբյերգի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ռանդերս ՖԱ-ի ֆուտբոլիստներ
Կատեգորիա:Ֆինն ֆուտբոլիստներ
Կատեգորիա:Ֆուտբոլի կիսապաշտպաններ
Տիմոտեուշ Պուխաչ

**Տիմոտեուշ Պուխաչ** (,), լեհ ֆուտբոլիստ, «Ունիոն Բեռլին» ակումբի պաշտպան, որը վարձավճարով հանդես է եկել «Կայզերսլաուտերն» ակումբում և Լեհաստանի հավաքականում։

## Ակումբային կարիերա
Պրոֆեսիոնալ կարիերան սկսել է «Լեխի» պահեստային թիմում։ 2017 թվականին սկսել է ներգրավվել հիմնական թիմի կազմում։

2017 թվականի դեկտեմբերի 15-ին մինչև մրցաշրջանի ավարտը վարձավճարով հանդես է եկել «Զագլեմբեում» (Սոսնովեց)։ 2018 թվականի դեկտեմբերի 31-ին վարձավճարով դարձել է «Կատովիցեի» խաղացող։

2021 թվականի մայիսի 18-ին 3.5 միլիոն եվրոյով պայմանագիր է կնքել գերմանական «Ունիոն» ակումբի հետ։

2022 թվականի հունվարի 10-ին վարձակալությամբ է տրվել թուրքական «Տրաբզոնսպոր» ակումբին։

2022 թվականի դեկտեմբերի 29-ին վարձակալությամբ տրվել է հունական «Պանաթինաիկոս» ակումբին։

2023 թվականի հունիսի 19-ին վարձակալությամբ տրվել է գերմանական «Կայզերսլաուտերն» ակումբին։

## Միջազգային կարիերա
Լեհաստանի հավաքականում նորամուտն կայացել է 2021 թվականի հունիսի 1-ին՝ Ռուսաստանի հավաքականի դեմ ընկերական խաղում։ Ընդգրկվել է Եվրոպայի 2020 թվականի առաջնության հայտացուցակում, որտեղ մասնակցել է խմբային փուլի բոլոր 3 հանդիպումներին։

## Ակումբային վիճակագրություն

## Ձեռքբերումներ
;«Տրաբզոնսպոր»

Թուրքիայի չեմպիոն՝ 2021/22

## Ծանոթագրություններ

 
Կատեգորիա:Բունդեսլիգայի ֆուտբոլիստներ
Կատեգորիա:Լեխ Պոզնանի ֆուտբոլիստներ
Կատեգորիա:Լեհ ֆուտբոլիստներ
Կատեգորիա:Լեհաստանի հավաքականի ֆուտբոլիստներ
Կատեգորիա:Կայզերսլաուտերնի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պանաթինաիկոսի ֆուտբոլիստներ
Կատեգորիա:Տրաբզոնսպորի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Դենիս Ալիբեկ

**Դենիս Ալիբեկ** (), ռումինացի ֆուտբոլիստ, «Ֆարուլ» ակումբի և Ռումինիայի ֆուտբոլի ազգային հավաքականի հարձակվող։

## Կարիերա
Ծնվել է Ղրիմի թաթարների ընտանիքում։ Ալիբեկը սկսել է ֆուտբոլով զբաղվել հայրենի քաղաքում՝ մարզվելով տեղի «Կալլատիս Մանգալիա» ֆուտբոլային թիմում։ 2006 թվականին միացել է «Ստյաուայի» երիտասարդական թիմին, իսկ ավելի ուշ դարձել է «Ֆարուլի» խաղացող։ Վերջին ակումբի կազմում ռումինացի հարձակվողը 2008/09 մրցաշրջանում երկրի առաջնությունում անցկացրել է 18 հանդիպում և դարձել 2 գոլի հեղինակ։ Շուտով երիտասարդ խաղացողը գրավել է միանգամից երկու արտասահմանյան ակումբների՝ իտալական «Ինտերնացիոնալի» և անգլիական «Լիվերպուլի» ուշադրությունը։ 2009 թվականի հուլիսի 2-ին հայտնի է դարձել, որ Միլանի ակումբը ֆուտբոլիստի հետ պայմանագիր է կնքել մինչև 2013 թվականը։ Տրանսֆերային գործարքի գումարը կազմել է 500 հազար եվրո։

Իր նոր ակումբի առաջին կազմի հետ Ալիբեկը մասնակցել է Աբու Դաբիում անցկացվող ուսումնամարզական հավաքներին, իսկ 2010 թվականի հունվարին ընդգրկվել է Սիենայի» հետ հանդիպման հայտացուցակում։ Նույն թվականի մայիսի 19-ին հարձակվողը դարձել է դուբլի հեղինակ «Բավարիայի» դեմ խաղում, որն անցկացվում էր ՈՒԵՖԱ-ի մինչև 18 տարեկան խաղացողների մրցաշարի շրջանակներում։ 2010 թվականի նոյեմբերի 21-ին ռումինացին իր նորամուտն է նշել  Սերիա A-ում՝ փոխարինելով Ջոնաթան Բիաբիանին Կիևոյի հետ հանդիպման երկրորդ խաղակեսում։ Դեկտեմբերի 3-ին ռումինացի ֆուտբոլիստն իր երկրորդ խաղն է անցկացրել Իտալիայի առաջնությունում՝ 37 րոպե անցկացնելով Հռոմի «Լացիոյի» հետ խաղում։

2011 թվականի օգոստոս 26-ին Ալիբեկը վարձավճարով տեղափոխվել է բելգիական «Մեխելեն» ակումբ։

## Ձեռքբերումներ
; «Միջազգային»
* Ֆուտբոլի Իտալիայի Սուպերգավաթի գավաթակիր՝ 2010
* Ֆուտբոլի աշխարհի ակումբային առաջնության հաղթող՝ 2010
* Վիարեջոյի մրցաշարի հաղթող՝ 2011

; «Աստրա»
* Ռումինիայի չեմպիոն՝ 2015/16
* Ռումինիայի գավաթի գավաթակիր՝ 2013/14
* Ռումինիայի սուպերգավաթի գավաթակիր (2)՝ 2014, 2016

; «ՉՖՌ Կլուժ»
* Ռումինիայի չեմպիոն՝ 2021/22

## Ծանոթագրություններ

 
Կատեգորիա:Ղրիմի թաթարներ
Կատեգորիա:Մեխելենի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Ռումինացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:ՈՒԵՖԱ Եվրո 2024-ի ֆուտբոլիստներ
Էյխե Շխո

**Էյխե Մարխոլայն Շխո** (), նախկինում հոլանդացի քաղաքական գործիչ, դիվանագետ և Ազատության և Ժողովրդավարության Ժողովրդական կուսակցության (VVD) անդամ։

1982 թ. նոյեմբերի 4-ից մինչև 1986 թ. հուլիսի 14-ը նա եղել է զարգացման համագործակցության նախարար Լյուբերսի I կաբինետում։ 1986 թ. հունիսի 3-ից մինչև 1987 թ. հունվարի 20-ը Շխոն եղել է Ներկայացուցիչների պալատի անդամ։ 1987 թ. հունիսի 1-ից մինչև 1991 թ. հունվարի 1-ը նա աշխատել է որպես Նիդեռլանդների դեսպան Հնդկաստանում։ 

Շխոն ամուսնացած է եղել իր գործընկեր քաղաքական գործիչ Արի Պաիսի հետ՝ 1970 թ. մինչև Պաիսի մահը՝ 2022 թ.։

## Ծանոթագրություններ

## Արտաքին հղումներ
; Պաշտոնական

*  Drs. E.M. (Eegje) Schoo Parlement & Politiek

Կատեգորիա:1944 ծնունդներ
Կատեգորիա:Ամստերդամի համալսարանի շրջանավարտներ
Կատեգորիա:Ապրող անձինք
Կատեգորիա:Կին դիվանագետներ
Կատեգորիա:Կին նախարարներ
Կատեգորիա:Նիդերլանդների հրեաներ
Նուրիա Պրիմս

**Նուրիա Պրիմս** (իսպաներեն՝ *Núria Prims․* ), թատրոնի, հեռուստատեսության և կինոյի իսպանացի դերասանուհի Կատալոնիայից։

## Կենսագրություն
Նուրիա Պրիմսը ծնվել է 1972 թվականի սեպտեմբերի 29-ին Բարսելոնայում,  մեծացել, հասակ է առել Սան Անդրեուում։ Գեղարվեստական կինոյում իր դեբյուտը կատարել է 1995 թվականին՝ դերակատարմամբ հանդես գալով  *«Պատմություններ Կրոնենից»* դրամա-ֆիլմում, որը ներկայացվել է Կաննի հեղինակավոր կինոփառատոնում։ Դրան հաջորդել են նրա դերասանական աշխատանքները  *El domini dels sentits*, *Un cos al bosc*, *Saïd*, *[[:en:Sobreviviré|Sobreviviré]]*,, *Unconscious,*  *Trash* և այլ ֆիլմերում։

Նուրիան Կատալոնիայի հեռուստալսարանում ճանաչում ու համբավ է ձեռք բերել  *Nissaga de poder* սերիալում Մարիոնա Մոնսոլիսի կերպարի մարմնավորման շնորհիվ։ Հետագայում բժիշկ Լեյր Դուրանի դերի կատարմամբ հանդես գալով *Կենտրոնական հիվանդանոց* սերիալում, ավելի լայն ճանաչման է հասել Իսպանիայում՝: Մինչև 2009 թվականը հեռացել է կինոյից  և տեղափոխվել Մենորկա։ Կինո է վերադարձել 8 տարի անց՝ Ագուստի Վիլառոնգայի անձնական խնդրանքով նկարահանվելու տեղական *կակիկեի* այրու՝  Կառլանայի դերում *«Անորոշ փառք»* ֆիլմում։  Դրանից հետո, ի թիվս այլ հեռուստասերիալների ու ֆիլմերի, նա նկարահանվել է *«Բարսելոնայի արնախումուհին»* թրիլերում և *«Աչե»* քրեական հեռուստասերիալում։

Իր տպավորիչ դերակատարումների համար Նուրիա Պրիմսը արժանացել է մի շարք պարգևներիլ։

## Պարգևներ

## Ծանոթագրություններ

## Արտաքին հղումներ
* 

Կատեգորիա:1972 ծնունդներ
Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Ապրող անձինք
Կատեգորիա:Դերասանուհիներ այբբենական կարգով
Կատեգորիա:Իսպանացի դերասանուհիներ
Կատեգորիա:Իսպանացի կինոդերասանուհիներ
Կատեգորիա:Իսպանացի հեռուստատեսային դերասանուհիներ
Պատրիսիա Գաբանչո

**Պատրիսիա Գաբանչո Գիելմետտի** (իսպաներեն՝ *Patrícia Gabancho Ghielmetti․* ), արգենտինական ծագումով իսպանացի գրող և լրագրող, որ ստեղծագործել  է կատալոներեն։ Հիմնականում կենտրոնացել է մշակույթի հետ կապված թեմաների վրա (ներառյալ թատրոնը, տանգոն և գրականությունը)։ Նրա հետաքրքրությունների շրջանակում էին նաև պատմությունը, քաղաքականությունը և ուրբանիզմը և հատկապես Բարսելոնայի ու կատալոնական մշակույթը։ Պատրիսիան եղել է կատալոնական շարժման և La Plataforma per la Llengua- ի ակտիվ անդամ։ 2012 թվականին նա  իր *La néta d'Adam* վեպի համար արժանացել է Prudenci Bertrana մրցանակի։

Բուենոս Այրեսում ծնված Գաբանչոն Բարսելոնա է արտագաղթել  իր 22-ամյակին նախորդող օրը։ Նա մահացել է թոքերի քաղցկեղից 2017 թվականին՝ 65 տարեկան հասակում

## Ընտիր երկեր

* *Cultura rima amb confitura* (1980)
* *Sobre la immigració* (2001)
* *La batalla de l’Estatut* (2006)
* *El preu de ser catalans. Una cultura mil·lenària en vies d’extinció* (2007)
* *El fil secret de la història* (2008)
* *El preu de ser catalans* (2008)
* *Apàtrides, incultes i (de vegades) analfabets* (2008)
* *La batalla de l’Estatut* (2008)
* *El retorn dels catalans* (2010)
* *A la intempèrie. Una memòria cruel de la Transició catalana (1976-1978)* (2011)
* *L'autonomia que ens cal és la de Portugal* (2012)
* *La néta d'Adam* (2012)
* *Les dones del 1714* (2014)
* *Amàlia i els esperits* (2017)

## Ծանոթագրություններ

Կատեգորիա:1952 ծնունդներ
Կատեգորիա:2017 մահեր
Կատեգորիա:Թոքի քաղցկեղից մահացածներ
Կատեգորիա:Իսպանացի լրագրողներ
Կատեգորիա:Կատալոնացի գրողներ
Կատեգորիա:Կին գրողներ
Չայփարե շահրեստան

**Չայփարե** շահրեստան (), շահրեստան (գավառ) Իրանի հյուսիս-արևմուտքում՝ Արևմտյան Ադրբեջան օսթանի հյուսիսարևելյան մասում։ Բնակչությունը վերջին մարդահամարի տվյալներով կազմում է ։ Վարչական կենտրոնը Ղարա-Զիաադդին քաղաքն է։ Շահրեստանը ստեղծվել է 2007 թվականին Խոյ շահրեստանի հյուսիսարևելյան շրջանների առանձնացման արդյունքում։

Շահրեստանը հյուսիս-արևմուտքից սահմանակից է Արևմտյան Ադրբեջան օսթանի Չալդորան, հյուսիսից` Շոթ, հյուսիս-արևելքից` Փոլդաշտ, հարավից` Խոյ շահրեստաններին, արևելքից` Արևելյան Ադրբեջան օսթանին։

## Բնակչություն
2011 թվականի մարդահամարի տվյալներով շահրեստանի բնակչությունը կազմում էր 43 206 մարդ՝ 11 775 տնային տնտեսություններում։ Ըստ վերջին՝ 2016 թվականի մարդահամարի տվյալների՝ բնակչությունը կազմում էր 47 292 մարդ՝ 13 718 տնտեսություններում։

Բնակիչերը հիմնականում իրանական ադրբեջանցիներ են։

## Վարչական բաժանում
Վարչական տեսանկյունից շահրեստանը բաժանված է 2 բախշերի (շրջանների), որոնք իրենց հերթին ընդգրկում են 4 գյուղական շրջաններ և 2 քաղաքներ։ Շահրեստանի բաժանումը վարչական միավորների ըստ վերջին մարդահամարների  բնակչության տվյալների հետ մեկտեղ բերված են աղյուսակում ստորև.

## Ծանոթագրություններ

Կատեգորիա:Արևմտյան Ադրբեջան նահանգ
Կատեգորիա:Իրանի աշխարհագրություն
Նյոնին Գեյջուցու

մինի| Առաջին համարի շապիկ
**Նյոնին Գեյջուցո**ւ (Nyonin Geijutsu, ճապ.՝ 女人芸術), որը թարգմանվում է որպես *Կանանց արվեստ*, ճապոնական կանանց գրական ամսագիր էր, որը հրապարակվում էր 1928 թ. հուլիսից մինչև 1932 թ. հունիսը Հասեգավա Շիգուրեի կողմից։ Ամսագրի հրատարակման 4 տարիների ընթացքում լույս է տեսել 48 համար, որոնց մեջ տեղ են գտել ֆեմինիզմին և կանանց արվեստին ու գրականությանը նվիրված հոդվածներ։ Այն համարվում էր իր ժամանակի ամենաազդեցիկ ճապոնական գրական կանանց ամսագրերից մեկը, զիջելով միայն Bluestocking-ին։

## Պատմություն
*Nyonin Geijutsu* ամսագիրը լույս է տեսել 1928 թ. հուլիսին։ Այն գրել, խմբագրել, նախագծել և հրատարակել են կանայք։ Ամսագիրը ֆինանսավորել է Հասեգավա Շիգուրեի ամուսինը՝ հայտնի գրող Միկամի Օտոկիցին։

Երբ ամսագիրը սկսեց հրատարակվել, Հասեգավան զբաղվում էր հրատարակման հարցերով, Սոգավա Կինուկոն՝ խմբագիրն էր, իսկ Հանայո Իկուտան՝ տպագրիչը։ Առաջին համարը հրատարակվել է Հասեգավայի տանը՝ որը հիմա գտնվում է Սինձյուկու շրջանում։ Ավելի ուշ Հասեգավան տեղափոխեց ամսագրի հրատարակման վայրը Ակասակա։

Ամսագրի 1930 թ. մայիսի և հունիսի համարները, ինչպես նաև 1931 թ. հոկտեմբերի համարը արգելվել են։ Ամսագիրը շարունակել է իր հրատարակումը Մուկդենի միջադեպից հետո, բայց հանկարծակի դադարել է տպագրվել 1932 թ. հունիսին՝ Հասեգավայի առողջության վատթարացման պատճառով։ Հունիսյան համարը տպագրվել է, բայց այնուհետև ամբողջովին ոչնչացվել։

Ամսագրում հրապարակվել են այնպիսի գրողներ, ինչպես Յաեկո Նոգամին, Իչիկո Կամիչիկան, Յամակավա Կիկուեն, Տակամուրե Իցուեն, Յոսիկո Յուասան, Միյամոտո Յուրիկոն, Ֆումիկո Հայասին, Ինեկո Սատան, Տայկո Հիրաբայասին, Ֆումիկո Էնչին և Յոկո Օտան։ Հետագա տարիներին ամսագրում նաև հրապարակվել են տղամարդ հեղինակներ՝ Հաջիմե Կավակամին, Կիոսի Միկին, Էյտարո Նորոն և Տակիձի Կոբայասին։

Սկզբնական շրջանում ամսագրում հրապարակվում էին սերիական վեպեր, բանաստեղծություններ, էսսեներ և ակնարկներ, իսկ հետո նաև պրոլետարական գեղարվեստական գրականություն։ Չնայած ամսագիրը մնաց գրական, հոդվածներ էին հրապարակվում Խորհրդային Միության, բանվորական շարժման և միջազգային խնդիրների մասին։ Դրա հետ մեկտեղ ամսագրում հրապարակվել են անարխիստ  Մոչիզուկի Յուրիկոյի և Ակի Յագիի, և կոմունիստ Յուկիկո Նակաշիմայի հոդվածները։

## Հղումներ

## Հետագա ընթերցում
* 
* 

* 

Կատեգորիա:1928 հիմնադրումներ Ճապոնիայում
Կատեգորիա:Կին և արվեստ
Գեղեցիկ Աղինյան

**Գեղեցիկ Գևորգի Աղինյան** (), գյուղատնտեսական արտադրության առաջավոր, սոցիալիստական աշխատանքի հերոս (1966)։

Ծնվել է 1904 թ. սեպտեմբերի 10 (23)–ին, Աչասու գյուղում (այժմ՝ Աչաջուր գյուղ)։ ԽՄԿԿ անդամ 1966-ից։ Գ. Աղինյանին սոցիալիստական աշխատանքի հերոսի կոչումը շնորհվել է ծխախոտի բարձր բերք ստանալու համար։ Գ. Աղինյան եղել է ՀՍՍՀ VI գումարման Գերագույն սովետի դեպուտատ։

## Ծանոթագրություններ

Կատեգորիա:Հայ գյուղատնտեսներ
Քիշ (այլ կիրառումներ)

## Բնակավայրեր
* Քիշ, գյուղ Ադրբեջանի Շաքիի շրջանում, որտեղ գտնվում է հայկական Սուրբ Եղիշե եկեղեցին
* Քիշ, քաղաք Իրանում, Հորմոզգան
* Քիշ, Պարսից ծոցի ավազանին պատկանող փոքր կղզի
* Քիշ,  քաղաք և պետություն Հին Միջագետքում,  (ժամանակակից Թելլ Ուխայմիր)

## Անձինք

* Ալյոնա Կիշ (1896-1949), բելառուս պրիմիտիվիստ նկարիչ, ձեռագործ գորգագործ
* Տոմիսլավ Կիշ (ծնված 1994 թ.), խորվաթ ֆուտբոլիստ, հարձակվող
* Էռնո Քիշ (1799-1849), հունգարացի գեներալ, Հունգարական հեղափոխության մասնակից (1848-1849 թթ.)
* Դանիլո Կիշ (1935 - 1989), սերբ գրող

## Հապավումներ

* ԿիՇ, Կորոլ ի Շուտ

## Այլ

* Քիշ, ֆրանսիական ճաշատեսակ

Կատեգորիա:Բազմիմաստության փարատման էջեր
Ֆեմոնացիոնալիզմ

**Ֆեմոնացիոնալիզմ**,  երբեմն հայտնի է որպես **ֆեմինացիոնալիզմ**, ազգայնական գաղափարախոսության և որոշ ֆեմինիստական գաղափարների միջև կապն է, հատկապես երբ դրդված է այլատյացության դրդապատճառներով։

Տերմիննի սկզբանե առաջարկվել է հետազոտող Սառա Ռ. Ֆարիսի կողմից՝ վերաբերելու այն գործընթացներին, որոնց միջոցով որոշ ուժեր համընկնում են ֆեմինիստական շարժման պնդումների հետ՝ արդարացնելու ապորոֆոբիկ, ռասիստական և այլատյաց դիրքորոշումները՝ պնդելով, որ ներգաղթյալները սեքսիստ են, իսկ արևմտյան հասարակությունը լիովին հավասարազոր է։

Այս երևույթի հիմնական քննադատությունը կենտրոնանում է ֆեմինիստական շարժման մասնակի և աղանդավորական օգտագործման վրա՝ սոցիալական անհանդուրժողականության վրա հիմնված հետագա նպատակների համար՝ անտեսելով սեքսիզմը և իրական սոցիալական հավասարության բացակայությունը ամբողջ արևմտյան հասարակության մեջ։

## Ծանոթագրություններ

Կատեգորիա:Ֆեմինիզմ
Կատեգորիա:Ֆեմինիստական տերմիններ
Էմիլիա Մերնես

մինի|Էմիլիա Մերնես (2025)
225px|մինի|Էմիլիան համերգի ժամանակ․ 2017 թ․
**Մարիա Էմիլիա Մերնես Ռուեդա** կամ պարզապես **Էմիլիա** (իսպաներեն՝ *María Emilia Mernes Rueda․* ),  արգենտինացի ռեգեթոն ու փոփ երգչուհի, երգահան, մոդել։

## Կենսագրություն
Էմիլիա Մերնեսը ծնվել է 1996 թվականի հոկտեմբերի 29-ին Արգենտինայի Նոգոյա քաղաքում։ 2016 թվականին  դարձել է ուրուգվայական cumbia Rombai երաժշտախմբի նոր երգչուհին։ Իր կարիերան որպես մենակատար երգչուհի սկսել է 2019 թվականին՝ թողարկելով *Recalienta* սինգլը։  Դրան հետևել են մի շարք այլ սինգլներ, որոնք հաջողություն են ունեցել Արգենտինայում և Հարավային Ամերիկայի մյուս երկրներում։ 2021 թվականին Էմիլիան նկարահանվել է *«Entangled Paths»* սերիալում՝ երգչուհի *Սոֆիայի* դերում։ Նրա դեբյուտային *Tú crees en mí* ալբոմը թողարկվել է 2022 թվականին։ *En la intimidad* երգով, որը ձայնագրել է Callejero Fino & Big One-ի հետ, նա 2023 թվականին արգենտինյան չարտերում զբաղեցրել է 1-ին տեղը։

## Համերգային շրջագայություններ
* Tú Crees en Mí? Tour (2022)
* .MP3 Tour (2024)

## Սկավառակագրություն
### Ալբոմներ
* *Tú Crees en Mí?* (2022)
* *.MP3 * (2023) 

### Սինգլներ
* 2019: *Recalienta*
* 2019: *No soy yo* (Darell-ի հետ)
* 2019: *Billion*
* 2020: *Policía*
* 2020: *No más*
* 2020: *Já è tarde* (Bianca-ի հետ)
* 2020: *Bendición* (Ալեքս Ռոզեի հետ)
* 2021: *Perreito salvaje* (Boza-ի հետ)
* 2021: *Rápido lento* (Tiago PZK-ի հետ, US: արժանացել է «Ոսկե սկավառակ» հավաստագրի (Latin)
* 2022: *Cuatro vente* (US: արժանացել է «Ոսկե սկավառակ» հավաստագրի (Latin)
* 2022: *Intoxicao* (Նիկի Նիկոլեի հետ, ES: արժանացել է «Ոսկե սկավառակ» հավաստագրի, US: արժանացել է «Ոսկե սկավառակ» հավաստագրի (Latin)
* 2023: *En la intimidad* (Callejero Fino & Big One-ի հետ)

### Հյուրային ձայնագրություններ
* 2019. *El chisme* (Անա Մենայի, Նիո Գարսիայի և Էմիլիայի հետ)
* 2019. *Boomshakalaka* (Դիմիտրի Վեգասի և Like Mike-ի, Afro Bros-ի, Sebastián Yatra-ի և Camilo-ի հետ)
* 2020. *Histeriqueo* (MYA-ի հետ)
* 2020. *Esta noche* (Fmk & Estani-ի հետ)

**Մրցանակների արժանացած երգեր**

* 2023. *Exclusive.mp3* (ES: «Ոսկե սկավառակ»)

## Ֆիլմագրություն
* 2021. Խճճված ուղիներ ( *Entrelazados*, հեռուստասերիալ, 10 դրվագ)

## Մրցանակներ և առաջադրումներ

## Ծանոթագրություններ

## Արտաքին հղումներ
* Էմիլիա Մերնեսի պաշտոնական կայքը
* 

Կատեգորիա:1996 ծնունդներ
Կատեգորիա:Արգենտինացի դերասանուհիներ
Կատեգորիա:Արգենտինացի երգչուհիներ
Կատեգորիա:Արգենտինացի մոդելներ
Կատեգորիա:Արգենտինացիներ
Կատեգորիա:Երգահաններ
Կատեգորիա:Կին
Կատեգորիա:Կին կիթառահարներ
Կատեգորիա:Կինոդերասաններ
Լվացող-արմատահատ մեքենա

**Լվացող-արմատահատ մեքենա**, պալարապտուղները լվացող, քարերից մաքրող և կերի համար մանրացնող մեքենա։ Բաղկացած է մանրիչից, պտուտակրիչից, քերակային փոխադրիչից և բաքից։ Աշխատանքն սկսելուց առաջ բաքը լցնում են ջրով, թևասարքով ստեղծում ջրի պտտական շարժում, որի շնորհիվ բաքի մեջ լցված պալարապտուղները գտնվում են կախված վիճակում և պտուտակրիչի գալարներով մղվում են դեպի մանրիչի դանակները։ Քարերը և ծանր առարկաները նստում են վաննայի հատակին և թիասարքի թիերով նետվում բեռնաթափող փոխադրիչի վրա։ Իսկ պալարապտուղները մանրիչի սկավառակի վրա մանրվում են հորիզոնական դանակներով և փոխանցվում ստորին սկավառակին, որ տեղվերջնականապես մանրվում են ուղղաձիգ դանակներով։ Ստացված արտադրանքը ստորին սկավառակի թիերով բաքերի միջով բեռնաթափվում է։ Տարբեր աստիճանի մանրված արտադրանք ստացվում է մանրիչի լիսեռի վրա տարբեր տրամագծերով փոկանիվներ հագցնելով։ Սառած արմատապտուղներ մշակելու համար վերևի սկավառակի վրա տեղադրում են ատամնավոր հորիզոնական դանակներ։ Աշխատանքից հետո լվացող-արմատահատ մեքենա. լվանում են և չորացնում պարապ ընթացքի ժամանակ։ Մեքենայի արտադրողականությունը 8–12 տ/ժ է, շարժիչի սահմանված հզորությունը՝ 14,3 կՎտ։ Պալարապտուղների մեքենայացված մատուցման դեպքում մեքենան սպասարկում է 1 գործարկու։ 1 տ պալարապտուղների համար ջրի ծախսը մոտ 150 լ է։

Կատեգորիա:Գյուղատնտեսություն
Կատեգորիա:Տեխնոլոգիա
Կատեգորիա:Տեխնիկա
Դուք հեռագիր ունեք

**«Դուք հեռագիր ունեք»** (), 1983 թվականի խորհրդային դրամատիկական գեղարվեստական ֆիլմ, որը նկարահանել է ռեժիսոր Բորիս Կոնունովը։

## Սյուժե
Ըստ ժանրի՝ ֆիլմը հոգեբանական մելոդրամա է։  Կոնֆլիկտը, որը դրված է սյուժեի հիմքում, նորարարական է և միևնույն ժամանակ որոշիչ միտում է ութսունականների խորհրդային ֆիլմերի համար, որոնք նվիրված են միջին տարիքի կնոջ ճակատագրին և ապրումներին (օրինակ, «Ձմեռային բալ»)։  Հերոսուհու ներքին կոնֆլիկտի պատճառը կյանքի ընդհանուր անկայունության զգացումն է ինչպես անձնական, այնպես էլ կարիերայի առումով․ երիտասարդությունն անցնում է, իսկ կյանքը դեռ գորշ է, միապաղաղ, ի տարբերություն նրա, ինչի մասին հերոսուհին երազել էր երիտասարդ տարիքում։ Հերոսուհու ներքին աններդաշնակությունը սրվում է նաև այն հանգամանքով, որ նա ապրում է գավառական քաղաքում, որտեղ աշխատում է որպես հեռագրեր բաժանող, և որտեղ բոլորը նրա մասին ամեն ինչ գիտեն։

Աննայի ու իր ամուսնու Սերգեյի անձնական կյանքը չի դասավորվում։ Նրանց կապում է միայն իրենց որդին՝ Անտոշկան։ Ամանորի նախօրեին Աննան հեռագիր է ստանում իրեն վաղուց սիրող իր դասընկեր Ալյոխինից, որը նրան առաջարկում է տեղափոխվել Սուրգուտ՝ իր հետ ապրելու իր նոր ստացած բնակարանում։  Միևնույն ժամանակ, Աննան ինքը սիրահարված է ոչ թե դասընկերոջը, այլ տան հարևանին՝ վայելչատես օդաչուի։ Ընկերուհիներն ու հարազատները դատապարտում են հերոսուհու՝ ընտանիքը լքելու ծրագրերը։  Ֆիլմը ներկայացում է երեք օր, որի ընթացքում Աննան պետք է իր և իր մտերիմ մարդկանց համար կարևոր որոշում կայացնի։

## Դերերում
* Տատյանա Դոգիլևա – *Աննա, հեռագրեր բաժանող
* Կարինա Մորիտց – *Վերոնիկա, հեռագրեր բաժանող
* Գենադի Սկոմորոխով – *Սերգեյ, Աննայի ամուսինը
* Յուրի Սենկևիչ – *Անտոն, Աննայի հարևանը
* Մարիկա Բալան – *Մարյա Պավլովնա
* Պաուլինա Զավտոնի – *Կլավդիա, հեռագրատան աշխատող
* Ալլա Սերգիենկո – *Տատյանա, հեռագրատան աշխատող
* Տատյանա Վատավու – *Վերա, հեռագրատան աշխատող
* Եվգենիա Բոտնարու – *Սավվիչնա (լուսագրերում՝ Ե. Բուտնարու)
* Յուրի Կատին-Յարցև – *Ալեքսեյ Ալեքսեևիչ Լոբաչևսկի
* Վիկտոր Իլիչև – *Տոլյա, Յուլիայի ամուսինը

== Փաստեր ==
Ֆիլմը նկարահանվել է «Մոլդովա-ֆիլմ» կինոստուդիայում։ Նկարահանումները տեղի են ունեցել ներկայիս Մերձդնեստրի երկու հարևան քաղաքներում՝ [[Տիրասպոլ]]ում և [[Բենդեր]]ում։  Գավառական քաղաքի միջինացված պատկեր ստեղծելու համար օգտագործվել է երկու քաղաքների նատուրալ նկարահանումների համադրություն։

Դրվագներից մեկում երևում է, թե ինչպես է հերոսուհին Տիրասպոլի կենտրոնում հանդիպում ամուսնուն, ապա անմիջապես նստում է ավտոբուս, բայց պատուհանից հստակ երևում է Բենդերի գետային կայարանը։  Մեկ այլ դրվագում Աննան և Վերոնիկան քայլում են Տիրասպոլում Դնեստրի վրայով անցնող կամրջով, իսկ մի քանի քայլ անց հայտնվում են Բենդերի այգիներից մեկում։  Ֆիլմի սկզբում Աննան Բենդերում նստում է պտտվող  անիվ (դա երևում է գետի նավահանգստի լանդշաֆտից), իսկ եզրափակչում, որտեղ սյուժեն ենթադրում է նույն անիվը, բարձրությունից երևում են Տիրասպոլի Հաղթանակի զբոսայգու տեսարժան վայրերը։

== Ծանոթագրություններ ==


== Արտաքին հղումներ ==
* [http://kino-ussr.ru/1198-vam-telegramma-1983.html «Դուք հեռագիր ունեք» ֆիլմը] *kino-ussr.ru'' կայքում
* Хлоплянкина Т. Чего же хочет Аня?

Կատեգորիա:1983 ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ռուսերեն ֆիլմեր
Գեր կանայք

***Գեր կանայք,*** 1994 թվականին հրատարակված,  գեր կանանց մերկ  լուսանկարները Լորի Թոբի Էդիսոնի կողմից, Դեբի Նոտկինի տեքստով գիրք է։ Այն գեր կանանց մերկ լուսանկարներով գեղարվեստական ​​գիրք է։ Գիրքը պարունակում է 41 սև և սպիտակ լուսանկար և Նոտկինի երկու էսսե, ինչպես նաև Էդիսոնի գեղարվեստական ասացվածք և լուսանկարներում պատկերված կանանց աշխատանքների (բանաստեղծություններ, երգեր, մեջբերումներ) ընտրություն։

Թրեյսի Յանգը, վերանայելով գիրքը Գայթակղություն ամսագրում, ասել է. այն նման է նկարիչ Լյուսիան Ֆրեյդի  կատարողական աշխատանքին։ Նկարիչ լի Բոուերիի  Ընդհանրապես կանայք  ֆիլմում մերկ կանայք ունեն որոշակի վեհություն, Հենրի Մուրի քանդակների անամոթություն։  Եվ դա բավական է ձեզ համոզելու համար, որ  հագուստն է գեր մարդկանց ավելի նիհար է դարձնում։

Գեր կանանց մեծ թվով մերկ լուսանկարներ  ցուցադրվել են Տոկիոյի Նյու Յորք, Կիոտո, Տորոնտո, Բոստոն, Լոնդոն, Սանկտ Պետերբուրգ, Պեկին, Սեուլ, Բուդապեշտ և Սան Ֆրանցիսկո քաղաքներում

## Ծանոթագրություններ

## Արտաքին հղումներ
* the photographer's website

Կատեգորիա:Կանանց դիմապատկերներ
Կնոջ ուղեղ (գիրք)

**Կնոջ ուղեղ**, ամերիկացի նյարդահոգեբուժ Լուան Բրիզենդայնի կողմից 2006 թվականին գրված գիրք է։ Գրքի հիմնական թեզն այն է, որ  հորմոնալ տարբերությունների պատճառով, կանանց վարքագիծը հիմնականում տարբերվում է տղամարդկանց վարքագծից։ Բրիզենդինն ասում է, որ կանանց ուղեղի վրա ազդում են նաև էստրոգենը, պրոգեստերոնը, տեստոստերոնը, օքսիտոցինը, նեյրոհաղորդիչները (դոպամին, սերոտոնին), և որ ուղեղի ճարտարապետության մեջ կան տարբերություններ (նախաճակատային ծառի կեղեվ, հիպոթալամուս, ամիգդալա), որոնք կարգավորում են այդպիսի հորմոններն ու նեյրոհաղորդիչները։

## Կառուցվածք
Կնոջ ուղեղ գիրքը բաղկացած է յոթ գլուխներից, որոնցից յուրաքանչյուրը կենտրոնանում է կնոջ կյանքի որոշակի մասի վրա, ինչպիսիք են սեռական հասունությունը, մայրությունը և դաշտանադադարը, կամ կնոջ հուզական կյանքի որոշակի ասպեկտ, ինչպես նաև զգացմունքները, սերը, վստահությունը և սեքսը։ Գրքում ներառված են նաև երեք հավելվածներ, որոնք վերաբերում են հորմոնալ թերապիային, հետծննդյան դեպրեսիային և սեռական կողմնորոշմանը։

## Ընդունելություն
Գիրքը լավ է վաճառվել, բայց ստացել է ոչ միանշանակ արձագանքներ, քանի որ մի շարք լրագրողներ, գիտահանրամատչելի հոդվածների հեղինակներ և գիտնականներ կասկածի տակ են դրել որոշ նյութերի հավաստիությունը։

Գրքի բովանդակությանն աջակցող հեղինակների թվում են՝
* Վաշինգտոն փոստից Դեբորա Թանենը։ Թանենը գրում է. ամբողջ գրքի ընթացքում ես սովորել եմ սոցիալական վարքի կենսաբանական բացատրությունները, որոնք ես դիտել և գրել եմ։ Նույն իմաստով նա ավելացնում է. մարդաբաններն ու լեզվաբանները, ովքեր ուսումնասիրել են երեխաներին խաղերի ընթացքում, նշել են, որ աղջիկները գաղտնիքներ պատմելով կապեր են ստեղծում։ Եվ այստեղ Բրիզենդայնը գտնում է կենսաբանական պատճառ։ Իդեալում, ընթերցողները պետք է ծանոթանան այս ոչ տեխնիկական գրքում հավաքված դեպքերի ուսումնասիրություններին, հետազոտության արդյունքներին և գիտական վարկածներին և  ուրիշներին հարցեր տալով հետաքրքրվեն դրանցից մի քանիսով, հաշվի առնելով, որ հորմոններն ու ուղեղի կառուցվածքը դեր են խաղում գենդերային տարբերությունների մեջ, բայց դա դեռ ամենը չէ։
* Մայր Բնություն գրքի հեղինակ Սառա Հրդին, 
* Լրագրող և Զգացմունքային հետախուզություն գրքի հեղինակ Դանիել Գոլեման։

Գրքի բովանդակությունը քննադատած հեղինակներից են՝
* Էվան Բալաբան, Մաքգիլի համալսարանի հոգեբանության պրոֆեսոր, Եվ Ռեբեկա Ջորդան-Յանգը Բնություն ակնարկում,
* Կորդելիա Ֆայնն իր գենդերային պատրանքներ գրքում,
*Բենջամին Ռեդֆորդ,
*Ռոբին Մարանց Հենիգ Նյու Յորք Թայմսից,
*Մարկ Լիբերմանը իր  բլոգում մի շարք հոդվածներում։

2006 թվականին Բրիզենդայնը արժանացել է Բեքի մրցանակի՝   ունեցած նշանակալի ավանդի համար։ Մրցանակը շնորհվել է կանանց ուղեղի աշխատանքում թույլ տված սխալների համար, համեմատելով մեկ օրվա ընթացքում կանանց եւ տղամարդկանց գործածած բառերի քանակը։ Թվերը վերցված են ինքնօգնության գուրուի գրքից և ապացուցվել են, որ սխալ են։

## Այլ լրատվամիջոցներում
2017 թվականին կնոջ ուղեղը էկրանավորվել է որպես համանուն ռոմանտիկ կատակերգություն։  Բրիզենդինը ոգեշնչված էր ֆիլմի գլխավոր հերոսուհու համար։

## Ծանոթագրություններ

## Արտաքին հղումներ
* The Female Brain reviewed in "50 Psychology Classics"

Կատեգորիա:2006 ոչ գեղարվեստական գրքեր
Կատեգորիա:Նյարդաբանություն
Թութակով կինը (նկար, Դելակրուա)

**«Թութակով կինը»** կամ **«Թութակին շոյող կինը»** (), ֆրանսիացի գեղանկարիչ, Եվրոպական կերպարվեստում ռոմանտիզմի ուղղության հիմնադիր Էժեն Դելակրուայի նկարներից։ Այս ստեղծագործությունը հեղինակը վրձնել է 1827 թվականին։ Յուղաներկով կտավի չափերն են 24,5 × 32,5 սմ։

Այսօր «*Թութակով կինը*» ստեղծագործությունը պահպանվում և ցուցադրվում է Լիոնի գեղարվեստի թանգարանում (Լիոն, Ֆրանսիա)։

## Պատմություն
1825 և 1827 թվականների միջև ընկած ժամանակահատվածում Էժեն Դելակրուան սենտիմենտալ կամ զգացական ճգնաժամ է ապրել, որի արդյունքում ստեղծել է էրոտիկ բնույթի աշխատանքներ։ Նկարի համար կեցվածք ընդունած մոդելը կարող էր լինել օրիորդ Լոռան, որը նկարվել էր նաև «Սարդանապալի մահը» և Հունաստանը Մեսոլոնգիոնի ավերակների վրա նկարներում, սակայն կարող էր լինել նաև Ռոզան, նկարչի մյուս մոդելը։

## Նկարագիր
«Թութակով կինը» ստեղծագործությունում պատկերված է երիտասարդ մերկ կին, որը ոտքը ոտքին է գցել։ Նա կիսապառկած վիճակում է։ Գլխանոցը փայլում է։ Պարանոցին մանյակ կա։ Նա երկնագույն մահճակալին է, որը պատված է վարդագույն ծալազարդարանքով։ Կինը ձախ ձեռքով շոյում է թութակին, որը գետնին է նստած։ Մերկ կնոջ աջ ոտքը ոսկեգույն-նարնջագույն բարձին է դրված։ Նկարի որոշ դետալներ վերաբերում են օրիենտալիզմին։

## Տես նաև
* Թութակով կինը

## Ծանոթագրություններ

## Արտաքին հղումներ
* «Թութակով կինը» ստեղծագործությունը թանգարանի կայքում

Կատեգորիա:1827 նկարներ
Կատեգորիա:Էժեն Դելակրուայի նկարներ
Կատեգորիա:Լիոնի գեղարվեստի թանգարանի նկարներ
Կատեգորիա:Կենդանիներն արվեստում
Կատեգորիա:Մերկ կանանց պատկերով նկարներ
Կատեգորիա:Ֆրանսիայի գեղանկարչություն
Ժուդիթ Քոլել

**Ժուդիթ Քոլել** (կատալոներեն՝ *Judith Colell․* ), կատալոնացի կինոռեժիսոր, սցենարիստ և պրոդյուսեր։

## Կենսագրություն
Ժուդիթ Քոլելը ծնվել է 1968 թվականի հուլիսի 14-ին Բարսելոնայում։  Սովորել է Բարսելոնայի համալսարանում, այնուհետև Նյու Յորքի համալսարանում։

2006 թվականին Իսիար Բոլյաինի, Չուս Գուտիերեսի և Իզաբել Կոյշետի հետ հիմնադրել է Կին կինոգործիչների և տեսալսողական արվեստների գործիչների ասոցիացիան։

2021 թվականի հունիսին ընտրվել է  Կատալոնիայի կինոակադեմիայի նախագահ՝ այդ պաշտոնում փոխարինելով ռեժիսոր Իսոնա Պասոլային։

Ժուդիթ Քոլելը դասավանդում է Բարսելոնայի Պոմպեու Ֆաբրայի անվան, Ռամոն Լլուլի անվան համալսարաններում և Ժիրոնայի համալսարանում։

Բնակվում է Սան Կուգատ դել Վալյես քաղաքում։

## Ֆիլմագրություն
* 1991: *Clara foc* (կարճամետրաժ)
* 1995: *Escrit a la pell* (կարճամետրաժ)
* 1997: *El domini dels sentits*
* 2000: *Nosotras / Dones*
* 2003: *Fragments*
* 2006: *53 dies d'hivern*
* 2007: *Positius*
* 2010: *Elisa K*
* 2014: *L'últim ball de Carmen Amaya*
* 2021: *15 horas*

## Մրցանակներ
* 2001 թ․ - Բուտակա մրցանակ *Նոսոտրա* ֆիլմի համար։
* 2010 թ․ -  Սան Սեբաստիանի միջազգային կինոփառատոնի Ժյուրիի հատուկ մրցանակ, ինչպես նաև ազգային կինոյի մրցանակ Կատալոնիայի Ժեներալիտետի կողմից՝  *Էլիզա Կ.* ֆիլմի համար։

## Ծանոթագրություններ

Կատեգորիա:1968 ծնունդներ
Կատեգորիա:Բարսելոնա քաղաքում ծնվածներ
Կատեգորիա:Բարսելոնայի համալսարանի շրջանավարտներ
Կատեգորիա:Իսպանացի կին կինոռեժիսորներ
Կատեգորիա:Իսպանացի կինոգործիչներ
Կատեգորիա:Իսպանացի կինոռեժիսորներ
Կատեգորիա:Իսպանացի մանկավարժներ
Կատեգորիա:Կինոպրոդյուսերներ
Կատեգորիա:Նյու Յորքի համալսարանի շրջանավարտներ
Կատեգորիա:Սցենարիստներ
Թունելից 13 կմ հեռավորության վրա

«**Թունելից 13 կմ հեռավորության վրա**», հայ վիդեոբլոգեր, հաղորդավար, ժամանակակից գրող, սցենարիստ Ռուբեն Եսայանի գրքերից՝ գրված սարսափ-թրիլլեր ժանրով։

## Պատմություն
«*Թունելից 13 կմ հեռավորության վրա*» գիրքը լույս է տեսել Զանգակ հրատարակչությունում 2023 թվականին։ Նույն թվականին գիրքը մեծ հաջողություններ է արձանագրել՝ դառնալով բեսթսելլեր։

## Սյուժե
Երևանի պետական համալսարանում սովորող ուսանողները քննությունների ավարտից հետո որոշում են գնալ էքսկուրսիա՝ քաղաքից դուրս։ Բայց նրանց մտքով չի անցնում, թե ինչպիսի սարսափ է նրանց սպասվում այնտեղ...։

## Ծանոթագրություններ

## Արտաքին հղումներ
* «''Թունելից 13 կմ հեռավորության վրա''» գիրքը

Կատեգորիա:2023 գրքեր
Կատեգորիա:Հայերեն գրքեր
Կատեգորիա:Ռուբեն Եսայանի գրքեր
Իզոնա Պասոլա

**Իզոնա Պասոլա**, ամբողջական անունը՝ **Իզոնա Պասոլա ի Վիդալ**, (կատալոներեն՝ *Isona Passola․* ), իսպանացի կինոռեժիսոր, կինոպրոդյուսեր և սցենարիստ։

## Կենսագրություն
Իզոնան գործարար և կատալոնական մշակույթի պրոպագանդիստ |Էրմենգոլ Պասոլայի (Ermengol Passola, 1925–2009) դուստրն է։

Սովորել է Բարսելոնայի ինքնավար համալսարանում, որտեղ ուսումնասիրել է *Història Contemporània* ( *Ժամանակակից պատմություն* )։

2011 թվականից Բարսելոնա քաղաքի մշակութային խորհրդի անդամ է։ 2013-2021 թվականներին եղել է Կատալոնիայի կինոակադեմիայի նախագահը։

## Մրցանակներ
* 2010. Գաուդիի անվան մրցանակ (*Cataluña-Espanya / Կատալունիա-Էսպանիա* վավերագրական ֆիլմի համար)
* 2011: Premio de Honor Lluís Carulla
* 2012: Creu de Sant Jordi

## Ֆիլմագրություն (ընտրությամբ)
* 2000. Ծովը (պրոդյուսեր)
* 2009. Կատալունիա-Էսպանիա /  Cataluña-Espanya (պրոդյուսեր, ռեժիսոր, սցենարիստ)
* 2010. Սև հաց / Pa negre (պրոդյուսեր)

## Ծանոթագրություններ

## Արտաքին հղումներ
* Isona Passola bei IMDb

Կատեգորիա:1953 ծնունդներ
Կատեգորիա:Իսպանացի կին կինոռեժիսորներ
Կատեգորիա:Իսպանացի կինոգործիչներ
Կատեգորիա:Իսպանացի կինոռեժիսորներ
Կատեգորիա:Իսպանացի սցենարիստներ
Կատեգորիա:Իսպանացիներ
Կատեգորիա:Կին
Կատեգորիա:Կինոպրոդյուսերներ
Կատեգորիա:Սցենարիստներ
Ռաուլ Ագնե

**Ռաուլ Ագնե Մանտուլ** (; ),  իսպանացի ֆուտբոլիստ և ֆուտբոլային մարզիչ։ Ներկայումս «Խիմնաստիկ» ակումբի գլխավոր մարզիչն է։

## Խաղացողի կարիերա
Արագոնի Մեքինենսա քաղաքում ծնված Ռաուլ Ագնեսը իր 14-ամյա կարիերայի ընթացքում երբեք չի խաղացել Սեգունդա Բ-ից բարձր լիգայում։ Նա ներկայացրել է «Ռեալ Սարագոսա Բ», «Ժիրոնա» (ընդմիջումով), «Ֆիգերաս», «Բինեֆար» և «Պալամոս» ակումբները՝ ֆուտբոլիստի կարիերան ավարտելով 2004 թվականին՝ 34 տարեկան հասակում։

«Բինեֆարում» Ռաուլ Ագնեն խաղացել է իր երկվորյակ եղբոր՝ Վիդալի հետ, ինչպես նաև աշխատել է որպես երիտասարդական թիմերի մարզիչ։

## Մարզչական կարիերա
Իր մարզչական կարիերան Ռաուլ ագնեն սկսել է «Պերալադա» ակումբում՝ բաց թողնելով իր առաջին մրցաշրջանում թիմին Տերսերայից Սեգունդա Բ տեղափոխելու հնարավորությունը։ 2006 թվականին նա գլխավորել է «Պալամոսը», որի հետ աշխատել է մեկ տարի։

2007 թվականի հունիսին Ագնեն նշանակվել է «Ժիրոնայի» գլխավոր մարզիչ, որը 2008 թվականին նա բերեց Սեգունդա։ Բայց 2009 թվականի մայիսի 18-ին, մի շարք անհաջող արդյունքներից հետո, Ռաուլ Ագնեն հեռացվեց աշխատանքից։

Ագնեն «Ռեկրեատիվոն» գլխավորել է 2009 թվականի դեկտեմբերի 1-ին, սակայն հունիսի 14-ին հաջորդ տարի հրաժարական է տվել անձնական պատճառներով։ 2010 թվականի ամռանը նա վերադարձավ «Ժիրոնա», հաջորդ մրցաշրջանն ավարտելով Սեգունդայի մրցաշարային աղյուսակի միջնամասում և ակումբի հետ պայմանագիրը երկարաձգելով ևս երկու տարով; սակայն 2012 թվականի հունվարի 15-ին Ագնեն վաղաժամկետ ազատվել է իր պարտականություններից։

2012 թվականի դեկտեմբերի 10-ին Ագնեն նշանակվել է «Կադիսի» գլխավոր մարզիչ, երբ նա գտնվում էր Սեգունդա Բ-ի մեկնման գոտու մոտ։ 2014 թվականի մարտի 18-ին նա հեռացվել է աշխատանքից, իսկ ակումբը նրա աշխատանքի ընթացքում չի շտկել իր մրցաշարային դիրքը։

2015 թվականի փետրվարի 3-ին Ագնեն գլխավորել է «Տեներիֆեն», որն այդ ժամանակ հանդես էր գալիս Սեգունդայում։ Նույն թվականի նոյեմբերի 3-ին, լիգայում 31 խաղից և Իսպանիայի Գավաթում մեկ խաղից հետո, նա հեռացվեց աշխատանքից։

Մարզչական կարիերայի մեկ տարվա ընդմիջումից հետո Ագնեն «Ռեալ Սարագոսա» ակումբի գլխավոր մարզչի պաշտոնում փոխարինել է Լուիս Միլային։ 2017 թվականի մարտի 19-ին հրաժարական է տվել։

## Մարզչական կարիերայի վիճակագրություն

## Ծանոթագրություններ

Կատեգորիա:1970 ծնունդներ
Կատեգորիա:Անձինք այբբենական կարգով
Կատեգորիա:Ժիրոնայի ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Մայիսի 24 ծնունդներ
Կատեգորիա:Ռեալ Սարագոսայի ֆուտբոլային մարզիչներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլիստներ այբբենական կարգով